Szentmártonkáta Önkormányzat Képviselő-testülete

H E L Y B E N

**Tisztelt Képviselő-testület!**

Az előterjesztéshez mellékleten csatolom a Képviselő-testület Szervezeti és Működési Szabályzatáról szóló 13/2014.(XI.28.) önkormányzati rendelet módosításáról a tervezetet.

A képviselő-testület döntött arról, hogy a Pénzügyi és Jogi Bizottság létszáma 4 fő legyen, ennek végrehajtásaként került sor a rendelet módosítására.

A képviselő-testület helyi rendeletek előkészítésében való társadalmi részvételről szóló 17/2012.(IX.14.) önkormányzati rendelet előírásai szerint a rendelet-tervezet társadalmi véleményezésre lett bocsájtva. A lakosság részéről észrevétel, javaslat nem érkezett.

A rendelet-tervezetet a Pénzügyi és Jogi Bizottság két alkalommal véleményezte.

A jogalkotásról szóló 2010. évi CXXX. törvény 17. §-ában előírt **előzetes hatásvizsgálat** értelmében:

1. A rendelet társadalmi hatása: -
2. Gazdasági hatása: -
3. Költségvetési hatása: -
4. Környezeti, egészségi következményei: -
5. Adminisztratív terhek: Nem jelentkeznek.
6. A rendeletalkotás szükségességét indokolták, a jogalkotás elmaradásának várható következményei:

A rendelet alkotás szükségességét a képviselő-testület döntése indokolta.

1. A rendelet alkalmazásához szükséges személyi, szervezeti, tárgyi és pénzügyi feltételek:

 A személyi feltételek rendelkezésre állnak.

Kérem, hogy szíveskedjenek meghozni a döntésüket. A rendelet elfogadásához minősített szótöbbség szükséges.

Szentmártonkáta, 2017. március 9.

 Dr.Illés Zsuzsanna

 jegyző

**TERVEZET**

**Szentmártonkáta Nagyközség Önkormányzata**

**../2017. (….) önkormányzati rendelete**

**a Képviselő-testület Szervezeti és Működési Szabályzatáról szóló**

**13/2014.(XI.28.) önkormányzati rendelet módosításáról.**

Szentmártonkáta Nagyközség Önkormányzat (továbbiakban: Önkormányzat) az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva az alábbi rendeletet alkotja.

**1.§** A rendelet 37.§ (2) bekezdés első felsorolás jelének a helyébe az alábbi rendelkezés lép.

„ – Pénzügyi és Jogi Bizottság 4 fő, „

**2.§** A rendelet kihirdetését követő napon lép hatályba.

Szentmártonkáta, 2017. március ..

Fodor Zoltán Dr. Illés Zsuzsanna

polgármester jegyző

**Záradék:**

A rendelet 2017. március . -n kihirdetésre került.

Szentmártonkáta, 2017. március ...

 Dr. Illés Zsuzsanna

 jegyző

Az előterjesztést a Pénzügyi és Jogi Bizottság véleményezi.